สวัสดีค่ะ อยากได้คำปรึกษา หนูอายุ17-18 อยู่ดีๆก็รู้สึกเบื่อ เหนื่อยกับทุกอย่างจนร้องไห้ออกมาเองโดนอะไรกระทำนิดหน่อยน้ำตาก็ไหล รู้สึกว่าตัวเองเบื่ออาหารกินข้าวน้อยลงวันนึงกินไม่ถึงหนึ่งทัพพีบางวันข้าวแทบจะไม่ได้ลงถึงท้องน้อยวันที่เราจะกินข้าวเกินสามทัพพี เป็นคนที่ปวดหัวบ่อยมากโยเฉพาะไมเกรนและชอบมึนหัวอยู่หลายๆครั้งแต่อาจเป็นเพราะเราไม่กินข้าว เวลาเราเครียดเราก็ไม่เคยระบายให้ใครฟังเลย เก็บเอามาคิดคนเดียวทุกครั้งและให้มันหายไปเอง เป็นคนที่อยู่กับเพื่อนจะเฮฮาแต่พอกลับมาบ้านรู้สึกเป็นคนละคน อยู่บ้านเงียบไม่ค่อยคุยกับใคร มีเรื่องอะไรเราไม่ค่อยบอกใครแม้กระทั่งคนในครอบครัวเรา เพราะรู้สึกว่าเราพูดอะไรไปก็ไม่มีใครมาฟังเราเพราะเขาน่าจะมองว่ามันเป็นเรื่องไร้สาระสำหรับเขา อยากจะปรึกษาว่าอาการแบบนี้คือปกติหรือป่าวคะ ขอบค่ะ
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว*คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้*โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ